X.54 xi siviwile hi x. 3 xa Nawu wo Cinca Vumbiwa wa Vutsevu wa 2001. Ku pima swi yelana na ku tlula timfanelo. Nawu lowu pimaka mfanelo wu tlula mfanelo yoleyo. Kambe hambi swi ri tano, ku tluriwa loku ku ta va ku nga lwi na vumbiwa loko ku humelela hi xivangelo lexi amukeriwaka tanihi nhlamuselo ya ku tluriwa ka timfanelo eka vaaki lava tshunxekeke ni lava nga na xidemokrasi lexi simekiweke eka minkoka minharhu ya xidemokrasi (ndzhuti wa ximunhu, ndzingano na ntshunxeko). Hi Marito manwana a hi ku tluriwa ka timfanelo ta masungulo hinkwato loku kanetanaka na vumbiwa. Laha ku tluriwa ka timfanelo ku hlamuseriweke hi ku ya hi mpimo eka xiyenge xa 36 ku ta amukeriwa? Loko swi tsandza ku amukela xiboho lexi, mhaka yi ta yisiwa eka khotonkulu ya nhlayiso wa milawu ya tiko ku ya kaneriwa kona. Khoto na yona yi ta kambisisa mhaka leyi hi vuenti. Xiboho lexi yi nga ta xi teka swa boha leswaku xi landzeleriwa. Manana a nga hamba a ta teka mali ekhoto kumbe ku lulamisiwa leswaku yi hamba yi nghenisiwa ebangini leyi a nga kusuhi na yona. I nandzu lowukulu ku tlula xiboho lexi. Loyi a nga ta kumeka a tlurile xiboho xo hamba a humesa mali a nga ha pfaleriwa ekhotsweni. Mhaka yo va munhu a tsandzekile ku hakela mali yi fanele ku tivisiwa emaphoriseni ku nga si hela khume wa masiku. Mumangaleriwa u ta tsaleriwa papila ro n'wi rhamba ekhoto ku ta hlamusela leswi nga n'wi tsandzisa ku hakela mali. Loko mhaka ya yena yi nga twali, u ta lerisiwa ku hakela mali kumbe a nghena ekhotsweni.